
ΑΝΑΔΑΣΩΣΕΙΣ 

ΑΠΟΦΑΣΕΙΣ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 1.850 στρεμμάτων στη θέση «Με¬ 
γάλο Χωράφι» Κοινότητας Πανοράματος Ν. Δράμας. 1 

Κήρυξη αναδασωτέας έκτασης 15 στρεμμάτων στη θέση Προφήτης 
Ηλίας της Κοινότητας Ραχών Ικαρίας Ν. Σάμου.·' · 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση έκτασης για την ανέγερση διδακτηρίου 
του 7ου Νηπιαγωγείου Αργυρούπολης. 3 

Αναγκαστική απαλλοτρίωση ακινήτων για την κατασκευή της οδού 
Καλαμών - Κορώνης - Μεθώνης (τμήμα Φοινικούντας - Με¬ 
θώνης). 4 

Αναγκαστική απαλλοτρίωση ακινήτων για τη βελτίωση της εθνικής 
οδού Ηρακλείου - Σητείας, τμήμα Αυχένας Αγκαθιάς - Σητεία 
και παράκαμψη Σητείας στο υποτμήμα Αυχένας Αγκαθιάς - Αγ. 
Φωτιά από χ.θ. 0+000 έως χ.θ. 7+193,95. 5 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου κτιρίου, που βρίσκεται εντός του 
ρυμοτομικού σχεδίου Δήμου Πατρέων (Ν. Αχαϊας) και καθορι¬ 
σμός ειδικών όρων και περιορισμών δόμησης αυτού. 6 

Χαρακτηρισμός ως διατηρητέου κτιρίου, που βρίσκεται εντός του 
ρυμοτομικού σχεδίου Δήμου Αθηναίων (Ν. Αττικής) και καθορι¬ 
σμός ειδικών όρων και περιορισμών δόμησης αυτού. 7 


Αριθ. 2482 (1) 

Κήρυξη αναδασωτέας έκτασης 1.850 στρεμμάτων στη θέση «Μεγάλο 
Χωράφι» Κοινότητας Πανοράματος Ν. Δράμας. 

Ο ΔΙΕΥΘΥΝΤΗΣ ΔΑΣΩΝ Ν. ΔΡΑΜΑΣ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, όπως 
τροποποιήθηκε και συμπληρώθηκε μεταγενέστερα με το Ν.Δ. 532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την 9101/15.10.91 πρόταση του Δασαρχείου Δράμας με την 
οποία προτείνται η κήρυξη της έκτασης που αναφέρεται στο θέμα ως 
αναδασωτέας. 

6. Την 6886/162/25.5.90 απόφαση του Νομάρχη Δράμας «περί 
κατανομής αρμοδιοτήτων» αποφασίζουμε: 

Κηρύσσουμε αναδασωτέα με σκοπό την επαναδημιουργία με φυσικό 
τρόπο της δασικής βλάστησης που καταστράφηκε από την πυρκαΐά της 
15.3.1991 και τη διατήρηση του χαρακτήρα της τη δημόσια δασική 
έκταση εμβαδού 1.850 στρεμμάτων που βρίσκεται στη θέση «Μεγάλο Χω¬ 
ράφι» Κοινότητας Πανοράματος Ν. Δράμας και προσδιορίζεται από τα στοι¬ 
χεία ΑΒΓΔΕΖΗΑκαιΘΙΚΛΜΝΞΟΠΡΣΘκαι έχει όρια: 

Ανατολικά: Με δημόσια δασική έκταση. 

Δυτικά: Με δημόσια δασική έκταση. 

Βόρεια: Με δημόσια δασική έκταση. 

Νότια: Με εγκαταλειμμένους αγρούς. 

"Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Δράμα, 16 Οκτωβρίου 1991 
Ο Διευθυντής Δασών 
ΝΙΚ. ΣΤΕΦΟΥΛΗΣ 

Αρι8. 1938 (2) 

Κήρυξη αναδασωτέας έκτασης 15 στρεμμάτων στη θέση Προφήτης 
Ηλίας της Κοινότητας Ραχών Ικαρίας Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις του Ν. 3200/55 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστερα με το Ν.Δ. 

532/70. 

2. Την παρ. 3 του άρθρου 117 του Συντάγματος της Χώρας. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την σχετική εισήγηση του Δ/ντή Δασών Σάμου για κήρυξη της 
πιο πάνω δασικής έκτασης ως αναδασωτέας, εμβαδού δεκαπέντε (15) 


στρεμμάτων που κάηκε στις 4.10.91, αποφασίζουμε: 

Κηρύσσουμε αναδασωτέα με σκοπό την αναγέννηση προστασία και 
ανανέωση της δασικής βλάστησης δια της φυσικής οδού την καείσα δα¬ 
σική έκταση, εμβαδού δεκαπέντε (15) στρεμμάτων, που βρίσκεται στη 
θέση Πρ. Ηλιος Κοιν. Ραχών Ικαρίας. 

Προσδιορίζεται από τα στοιχεία Α Β Γ Δ Α και έχει όρια: 

Ανατολικά: Αγροτικός δρόμος. 

Δυτικά: Κοινοτική έκταση. 

Βόρεια: Κοινοτική έκταση. 

Νότια: Ιδιοκτησία. 

’Οπως φαίνεται στο συνημμένο διάγραμμα που αποτελεί αναπόσπα¬ 
στο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σάμος, 14 Οκτωβρίου 1991 

Ο Νομάρχης 
Αθ. ΧΕΙΜΑΡΑΣ 


ΤΟΠΟΓΡΑΦΙΚΟ ΔΙΑΓΡΑΜΜΑ 

αναδασωτέας έκτασης 15 στρεμμάτων 
στη θέση Πρ,.ΗλΙας Κοιν. Ραχών Ικαρίας 
•που. κάηκε στις .4.10.91 


Κλίμακα Τ: £.000 

_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟ Σ ΤΕΤΑΡΤΟ) 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 


Αριθ. 1084773/6042/0010 ' (3) 

Αναγκαστική απαλλοτρίωση έκτασης για την ανέγερση διδακτηρίου του 
7ου Νηπιαγωγείου Αργυρούπολης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣ/ΤΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 17 του Α.Ν. 627/1968 «περί Οργανισμού 
Σχολικών Κτιρίων» σε συνδυασμό με τις διατάξεις του Ν. 513/1976. 

3. Το από 6.6.1991 απόσπασμα πρακτικού από τη συνεδρίαση με αριθ. 
1744 του Διοικητικού Συμβουλίου του Οργανισμού Σχολικών Κτιρίων. 

4. Το από 19.10.1990 πρακτικό καταλληλότητας της απαλλο- 
τριούμβνης έκτασης, που καταρτίστηκε από την κατά Νόμο Επιτροπή. 

5. Την Υ. 1489/1076692/1224/0006Α/23.8.91 (ΦΕΚ 692/ 

26.8.91 τ.Β') κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την ανέγερση διδακτηρίου του 7ου Νηπια¬ 
γωγείου Αργυρούπολης έκτασης εμβαδού 720 μ2 που βρίσκεται στην 
περιοχή του Δήμου Αργυρούπολης νομού Αττικής επί της οδού Πόντου 
(Ο.Τ. 114.9) και εικονίζεται με κλίμακα 1:500 και με στοιχεία Α-Β-Γ-» 
Δ-Α στο από Νοεμβρίου 1987 κτηματολογικό διάγραμμα - πίνακα της 
μηχανικού Σ. Τριχάκη το οποίο έχει θεωρήσει ο Προϊστάμενος της Δ/ 
νσης Γηπέδων του ΟΣΚ Γεώργιος Μορφόπουλος. 

Στην έκταση που απαλλοτριώνεται προβάλλει δικαιώματα κυριότη¬ 
τας η Πεσιρίδου Μαρία σύζ. Ιωάννου Σωτηροπούλου. 

Η απαλλοτρίωση κηρύσσεται υπέρ και με δαπάνη του Οργανισμού 
Σχολικών Κτιρίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Οκτωβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Κ. ΓΙΑΤΡΑΚΟΣ ΓΕΩΡΓ. ΣΟΥΦΛΙΑΣ 

- ♦ - 

Αριθ. 1085958/6184/0010 (4) 

Αναγκαστική απαλλοτρίωση ακινήτων για την κατασκευή της οδού 
Καλαμών - Κορώνης - Μεθώνης (τμήμα Φοινικούντας - Μεθώνης). 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί οιναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων». 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξη Εθνικών οδών κ.λπ.», όπως 
συμπληρώθηκαν με τις παρ. 9 και ΙΟτου άρθρου 62 τουΝ. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Την Τ. 1489/1076692/1224/0006Α-/23.8.91 (ΦΕΚ 692/ 

26.8.91 τ.Β') κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για την κατασκευή της οδού Καλαμών - Κο¬ 
ρώνης - Μεθώνης (τμήμα Φοινικούντας - Μεθώνης), έκτασης συνολι¬ 
κού εμβαδού 4.530,50 μ2 που βρίσκεται στο Νομό Μεσσηνίας και ει- 
κονίζεται με κλίμακα 1:1.000 στο από 18.12.1990 και με αριθ. σχε¬ 
δίου 1 κτηματολογικό διάγραμμα και στον αντίστοιχο με αριθ. 2 κτη¬ 
ματολογικό πίνακα της 5ης ΜΟΜΑ τα οποία έχει συντάξει ο Εργοδη¬ 


γός Δ.Ε. Γεώργιος Ντουρακόπουλος και έχει θεωρήσει ο Διοικητής της 
5ης ΜΟΜΑ Ανχης Κων/νος Ανδρικόπουλος. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Καλλιόπη χήρα Ζωγοπούλου, 2) Κληρονόμοι Πέτρου 
Σταυρουλάκη κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις του Νομαρχια¬ 
κού Ταμείου Μεσσηνίας που είναι ενταγμένες στη σχετική Συλλογική 
Απόφαση Εργων (Σ.Α.Ν.Τ.) και β) των παρόδιων ιδιοκτητών που 
ωφελούνται με τις προϋποθέσεις του νόμου. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 11 Οκτωβρίου 1991 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

-ψ- 

Αριθ. 1086100/6183/0010 (5) 

Αναγκαστική απαλλοτρίωση ακινήτων για τη βελτίωση της εθνικής 
οδού Ηρακλείου - Σητείας, τμήμα Αυχένας Αγκαθιάς - Σητεία και 
παράκαμψη Σητείας στο υποτμήμα Αυχένας Αγκαθιάς - Αγ. Φωτιά 
από χ.θ. 0+000 έως χ.θ. 7+193,95. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων» σε συνδυασμό με τις διατάξεις του Β. Δ/τος 139/ 
1971 «περί της αρμοδιότητος των Νομαρχών προς κήρυξιν αναγκαστι¬ 
κών τινων απαλλοτριώσεων*. 

2. Τις διατάξεις του άρθρου 23 του από 25 Νοεμβρίου 1929 Διατάγ¬ 
ματος «περί κωδικοποιήσεως των περί κατασκευής και συντηρήσεως 
οδών κειμένων διατάξεων». 

3. Τις διατάξεις του άρθρου 1 του Ν. 653/1977 «περί υποχρεώσεως 
των παρόδιων ιδιοκτητών δια την διάνοιξη Εθνικών οδών κ.λπ.», όπως 
συμπληρώθηκαν με τις παρ. 9 και 10 του άρθρου 62 του Ν. 947/1979 
και την παρ. 4 του άρθρου 9 του Ν. 960/1979, για την εκτέλεση των 
οποίων εκδόθηκε το Π.Δ. 929/1979. 

4. Τη Δ. 12β/0/36611/Φ/10.10.1990 απόφαση του Υπουργού 
Περιβάλλοντος, Χωροταξίας και Δημοσίων Έργων «περί εφαρμογής 
άρθρου 1 του Ν. 653/77 «περί υποχρεώσεως των παρόδιων ιδιοκτη¬ 
τών για την διάνοιξιν εθνικών οδών». 

4. Την Υ. 1489/1076692/1224/0006Α'/23.8.91 (ΦΕΚ 692/ 

26.8.91 τ.Β) κοινή απόφαση του Πρωθυπουργού και του Υπουργού 
Οικονομικών σχετικά με την ανάθεση αρμοδιοτήτων στον Υφυπουργό 
Οικονομικών, αποφασίζουμε: 

Κηρύσσουμε την αναγκαστική απαλλοτρίωση, για λόγους δημόσιας 
ωφέλειας και ειδικότερα για τη βελτίωση της εθνικής οδού Ηρακλείου - 
Σητείας, τμήμα Αυχένας Αγκαθιάς - Σητεία και παράκαμψη Σητείας 
στο υποτμήμα Αυχένας Αγκαθιάς - Αγ. Φωτιά από χ.θ. 0+000 έως 
χ.θ. 7+193,95, έκτασης συνολικού εμβαδού 271.350 μ2 που βρίσκε¬ 
ται στο Νομό Λασιθίου και εικονίζεται με κλίμακα 1:1.000 στο από 
Μαρτίου 1990 και με αρ. σχεδ. 1 κτηματολογικό διάγραμμα και στον 
αντίστοιχο κτηματολογικό πίνακα της Δ/νσης Συγκ. Έργων Περιφέ¬ 
ρειας Κρήτης τα οποία έχει συντάξει η ανάδοχος ΕΛΛΗΝΙΚΗ ΜΕΛΕ¬ 
ΤΩΝ Α.Ε. και έχει θεωρήσει ο Διευθυντής της Δ. 12 Δ/νσης του Υπουρ¬ 
γείου ΠΕΧΩΔΕ Κων. Δεσύπρης στις 2.4.91. 

Στην έκταση που απαλλοτριώνεται δεν περιλαμβάνονται οι εκτάσεις 
εκείνες οι οποίες στα κτηματολογικά στοιχεία φέρονται ότι ανήκουν στο 
Ελληνικό Δημόσιο. 

Στην έκταση που απαλλοτριώνεται προβάλλουν δικαιώματα κυριό¬ 
τητας οι: 1) Μαυροματάκης Κων/νος, 2) Ασπροκουτελάκης Εμμα¬ 
νουήλ, 3) Τσικαλάκης Μιχαήλ κ.λπ. 

Η απαλλοτρίωση κηρύσσεται υπέρ του Δημοσίου και με δαπάνη: α) 
του Δημοσίου που θα αντιμετωπιστεί από τις πιστώσεις για τα έργα Δη¬ 
μοσίων Επενδύσεων αρμοδιότητας Υπουργείου Περιβάλλοντος, Χωρο¬ 
ταξίας και Δημοσίων Έργων (αριθμός έργου 8571015) και β) των πα¬ 
ρόδιων ιδιοκτητών που ωφελούνται με τις προϋποθέσεις του νόμου. 

Η απόφαση αυ-.ή να δημοσιευθεί στην Εφημερίδα της Κυβερνήσεως. 
Αθήνα, 11 Οκτωβρίου 1991 

ΟΙ ΥΠΟΥΡΓΟΙ 

ΥΦΥΓ 'ΥΡΓΟΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΟΙΚΟΝ· ιΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Κ. ΓΙΑΤΡΑΚΟΣ ΑΧ. ΚΑΡΑΜΑΝΛΗΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 93249/6074 (6) 

Χαρακτηρισμός ως διατηρητέου κτιρίου, που βρίσκεται εντός του ρυμο¬ 
τομικού σχεδίου Δήμου Πατρέων (Ν. Αχαΐας) και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.91). 

3. Την από 4.7.1991 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την παρέλευση της προθεσμίας, που ορίζεται από τις διατάξεις του 
άρθρου 4 παρ. 2 του Ν. 1577/1985 χωρίς να περιέλθουν στην αρμόδια 
Υπηρεσία του Υπουργείου Περιβάλλοντος, Χωροταξίας και Δημοσίων 
Έργων τυχόν αντιρρήσεις των ενδιαφερομένων, αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται εντός του 
ρυμοτομικού σχεδίου του Δήμου Πατρέων (Ν. Αχαΐας) και ειδικότερα 
επί της οδού Παρασκευοπούλου 31, φερόμενο ως ιδιοκτησία Γεωργίου 
Σιγαλού και Παν. Σερέτη, όπως αυτό φαίνεται σημειωμένο με μαύρη 
διαγράμμιση στο σχετικό πρωτότυπο διάγραμμα σε κλίμακα 1:200, 
που Θεωρήθηκε από τον Προϊστάμενο της Δ/νσης Τοπογραφικών Εφαρ¬ 
μογών με την ,../1991 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 


2. Διατηρητέο χαρακτηρίζεται το αρχικό κτίριο, όπως και οι εναρμο¬ 
νιζόμενες με αυτό μεταγενέστερες προσθήκες, όχι όμως και τα κάθε εί¬ 
δους προσκτίσματα ή πρόσθετα στοιχεία που αλλοιώνουν τη μορφή του. 

Ο καθορισμός των προσκτισμάτων και των προσθέτων στοιχείων 
πραγματοποιείται από την Επιτροπή Πολεοδομικού και Αρχιτεκτονικού 
Ελέγχου (ΕΠΑΕ). 

3. Απαγορεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και καλλιτεχνικών διακοσμητικών στοιχείων 
του κτιρίου πλην των προσκτισμάτων ή των στοιχείων του κτιρίου για 
τα οποία η ΕΠΑΕ έχει γνωμοδοτήσει για την αφαίρεσή τους. 

4. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση και γενικά 
κάθε επέμβαση για λόγους λειτουργικούς, και στατικούς εφόσον δεν αλ¬ 
λοιώνεται ο αρχιτεκτονικός χαρακτήρας και οι βασικές αρχές του κτι¬ 
ρίου. 

5. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων με γνωμοδότηση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις του άρθρου 4 παρ. 2 του Ν. 
1577/1985 περί «ΓΟΚ» εφόσον δεν παραβλάπτεται το διατηρητέο κτί¬ 
ριο και ο χώρος που το περιβάλλει. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, απαιτείται η έγκριση της Επιτροπής Πολεοδομικού 
και Αρχιτεκτονικού Ελέγχου (ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

Αριθ. 93250/6075 (7) 

Χαρακτηρισμός ως διατηρητέου χτιρίου, που βρίσκεται εντός του ρυμο¬ 
τομικού σχεδίου Δήμου Αθηναίων (Ν. Αττικής) και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210) όπως τροποποιήθηκαν με 
το άρθρο 1 (παρ. 1 και·2)τουΝ. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» ^Α' 91). 

2. Την Τ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «Καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (Β' 702/4.9.91). 

3. Την από 5.6.1991 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την από 6.9.1991 σύμφωνη γνώμη των ενδιαφερομένων Μό¬ 
σχας συζ. Δ. Παπαγεωργίου, Σοφίας συζ. Σπύρου Τεσσέρη και Αναστα¬ 
σίας συζ. Πωλ Ντε Ροζ, αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται εντός του 
ρυμοτομικού σχεδίου του Δήμου Αθηναίων (Ν. Αττικής) επί των οδών 
Ερμού 104 και Καραϊσκάκη 2, φερόμενο ως ιδιοκτησία των Μ. Παπα¬ 
γεωργίου, Σ. Τεσσέρη, Α. συζ. Πωλ Ντε Ροζ, Α. Κυπριώτη, όπως αυτό 
φαίνεται σημειωμένο με μαύρη διαγράμμιση στο σχετικό πρωτότυπο 
διάγραμμα σε κλίμακα 1:1.000, που θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την .../1991 πράξη του και 
«ου αντίτυπό του σε φωτοσμίκρυνση δημοσιεύεται με την παρούσα από¬ 
φαση. 


2. Στο διατηρητέο κτίριο απαγορεύεται κάθε αφαίρεση αλλοίωση ή 
καταστροφή των επί μέρους (αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, καθώς και επεμβάσεις για λόγους 
λειτουργικούς του διατηρητέου κτιρίου, εφόσον δεν (αλλοιώνεται ο γενι¬ 
κός αρχιτεκτονικός χαρακτήρας του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο χτίριο. Επιτρέπεται μόνο η τοποθέτηση επι¬ 
γραφών μικρών διαστάσεων, που πληροφορούν για τη χρήση των χώ¬ 
ρων του κτιρίου. 

5. Αίτηση για προσθήκη στο διατηρητέο κτίριο αποστέλλεται από την 
Πολεοδομική Υπηρεσία στην αρμόδια Υπηρεσία του Υπουργείου Περι¬ 
βάλλοντος, Χωροταξίας και Δημοσίων Έργων με γνωμοδότηση της 
Επιτροπής Πολεοδομικού και Αρχιτεκτονικού Ελέγχου (ΕΠΑΕ) για ει¬ 
δικές ρυθμίσεις σύμφωνα με τις διατάξεις της παρ. 2 του άρθρου 4 του 
Ν. 1577/1985 περί Γενικού Οικοδομικού Κανονισμού, εφόσον δεν πα¬ 
ραβλάπτεται το διατηρητέο κτίριο και ο χώρος που το περιβάλλει. 

6. Για οποιαδήποτε επέμβαση στο εξωτερικό ή εσωτερικό του διατη¬ 
ρητέου κτιρίου, καθώς και για την τοποθέτηση επιγραφών απαιτείται η 
έγκριση της Επιτροπής Πολεοδομικού και Αρχιτεκτονικού Ελέγχου 
(ΕΠΑΕ). 

7. Η ισχύς της παρούσης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Οκτωβρίου 1991 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΓΙΑΝΝΗΣ 

